cyanic-selkie/wikianc huggingface dataset:
মেদীর হাওর
মেদীর হাওর বাংলাদেশের ব্রাহ্মণবাড়ীয়া জেলায় অবস্থিত একটি বৃহদায়তন জলাভূমি। এই হাওরটিকে কখনো কখনো মেদিনী হাওর নামেও ডাকা হয়।
অবস্থান ও আয়তন
মেদীর হাওরের অবস্থান ব্রাহ্মণবাড়ীয়া জেলার নাসিরনগর উপজেলার ডাক বাংলোর উত্তর ও পশ্চিম পার্শ্বে।
বেস্ট এয়ার
ডান|225px|বেস্ট এয়ার লোগো বেস্ট এয়ার ছিল বাংলাদেশের একটি এয়ারলাইন যার অভ্যন্তরীণ এবং আন্তর্জাতিক উভয় গন্তব্য ছিল, এটি ছিলো বেস্ট এভিয়েশনের একটি সহযোগী প্রতিষ্ঠান। কোম্পানিটি ২০০৭ সালে বেস্ট এভিয়েশন এবং একটি কুয়েত ভিত্তিক কোম্পানি, আকিক এভিয়েশন হোল্ডিং এর মধ্যে যৌথ উদ্যোগ হিসাবে গঠিত হয় যা এয়ারলাইনের ৭০% শেয়ার নিয়ন্ত্রণ করে। এটি ঢাকার শাহজালাল আন্তর্জাতিক বিমানবন্দর থেকে ২০০৮ সালের জানুয়ারিতে কার্যক্রম শুরু করে। উচ্চ জ্বালানী খরচের কারণে ২০০৯ সালে বেস্ট এয়ার তার কার্যক্রম স্থগিত করে। বেস্ট এয়ার ঘোষণা করেছিল যে তারা বাংলাদেশের ডেসটিনি গ্রুপ লিমিটেড থেকে একটি বড় বিনিয়োগ পেয়েছে এবং ২৬ মার্চ ২০১১ তারিখে পুনরায় কার্যক্রম শুরু করবে, কিন্তু তা করেনি। তারা তিনটি ব্র্যান্ড নিউ এটিয়ার ৭২ বিমান নিয়ে অভ্যন্তরীণ বাজারে পুনরায় প্রবেশ করতে চেয়েছিল। পরিকল্পনা অনুযায়ী বছরের শেষের দিকে তিনটি এ৩২০ বিমান অধিগ্রহণের জন্য আহ্বান জানায়, তারপরে অদূর ভবিষ্যতে দীর্ঘ পাল্লার রুটের জন্য এ৩৩০ বা বি৭৭৭ বিমান পরিকল্পনা করে।
এছাড়াও ১৯৮০-এর দশকে মার্কিন যুক্তরাষ্ট্রে একটি বিমান সংস্থা ছিল যা বেস্ট এয়ারলাইন্স নামটি ব্যবহার করত।
ইতিহাস
বেস্ট এয়ারের মূল কোম্পানি বেস্ট এভিয়েশন, ১৯৯৯ সালে হেলিকপ্টার অপারেটর হিসেবে কাজ শুরু করে। বেস্ট এভিয়েশন ২০০০ সালে মালবাহী এয়ারলাইন হিসেবে যাত্রা শুরু করে। বেস্ট এভিয়েশন দেশীয় ও আন্তর্জাতিক সেক্টরে বিভিন্ন ধরনের মালবাহী বিমান পরিচালনা করে আসছে।
বেস্ট এয়ার অভ্যন্তরীণ ও আন্তর্জাতিক সেক্টরে যাত্রীসেবা পরিচালনার জন্য বাংলাদেশের বেসামরিক বিমান চলাচল কর্তৃপক্ষের কাছ থেকে ২০০৬ সালে একটি লাইসেন্স পেয়েছিল। বেস্ট এয়ার ঢাকা থেকে একটি আঞ্চলিক অভ্যন্তরীণ গন্তব্য চট্টগ্রামে চলাচলের জন্য একটি বি-৭৩৭ বিমান দিয়ে শুরু করে। বেস্ট এয়ার একটি এমডি-৮৩ ইজারা নেয় এবং দুবাই, কুয়ালালামপুর, সিঙ্গাপুর এবং ব্যাংককের মতো নতুন গন্তব্যে পরিচালনা করে। ২০১০ সালে বেস্ট এভিয়েশন তার ৮০% শেয়ার বেস্ট এয়ার ডেসটিনি মাল্টিপারপাস কো-অপারেটিভ সোসাইটি লিমিটেডের কাছে বিক্রি করে।
গন্তব্য
সংস্থাটি বর্তমানে বিলুপ্ত।
সৌদ বিন আবদুল আজিজ
প্রারম্ভিক জীবন
যুবরাজ সৌদ ১৯০২ সালের ১৫ জানুয়ারি কুয়েত সিটিতে জন্মগ্রহণ করেন।  আমির আবদুর রহমান বিন ফয়সালের ঘরে তার জন্ম হয়। রিয়াদ থেকে বহিষ্কার হওয়ার পর তার পরিবার সাক্কাত আনাজা জেলায় অবস্থান করছিল। ১৯০২ সালে তার বাবা আবদুল আজিজ রিয়াদ জয় করার পর সৌদ তার মা ও ভাইদের সাথে সেখানে চলে যান।
যুবরাজ সৌদের একমাত্র আপন ভাই ছিলেন তুর্কি বিন আবদুল আজিজ। তার মা ওয়াদাহ বিনতে মুহাম্মদ বিন আকাব ছিলেন আবদুল আজিজের দ্বিতীয় স্ত্রী এবং কাহতান গোত্রীয়।
পাঁচ বছর বয়সে তাকে শেখ আবদুর রহমান মুফাইরিজের কাছে পাঠানো হয়। তিনি কুরআন ও শরিয়া বিষয়ে শিক্ষালাভ করেন। তীরনিক্ষেপ ও অশ্বারোহণও তিনি শিক্ষালাভ করেন। রাজনৈতিক দক্ষতার উন্নয়নের জন্য আবদুল আজিজ তাকে বিভিন্ন মিটিঙে উপস্থিত রাখতেন।
১৩ বছর বয়সে সৌদের প্রথম রাজনৈতিক মিশন শুরু হয়। তিনি কাতারে একটি প্রতিনিধিদলের নেতৃত্ব দেন। ১৯২১ সালে তিনি হাইলের বিরুদ্ধে যুদ্ধে নেতৃত্ব দিয়েছেন এবং ইয়েমেনে লড়াই করা সৌদি সেনাদের প্রধান হয়ে উঠেন। বাদশাহ হওয়ার আগে তিনি আটটি যুদ্ধে অংশগ্রহণ করেছেন।
১৯৩৩ সালের ১১ মে তিনি তার পিতা কর্তৃক যুবরাজ ঘোষিত হন। ১৯৩৭ সালে তিনি ও তার ভাই মুহাম্মদ বিন আবদুল আজিজ লন্ডনে রাজা ষষ্ঠ জর্জের সিংহাসন আরোহণ অনুষ্ঠানে তাদের বাবা ইবনে সৌদের প্রতিনিধি হিসেবে যোগ দেন। বাদশাহ আবদুল আজিজের মৃত্যুর পূর্বে ১৯৫৩ সালের ১১ অক্টোবর যুবরাজ সৌদকে প্রধানমন্ত্রী হিসেবে ঘোষণা করা হয়। সৌদ তার বাবার খুব ঘনিষ্ঠ ছিলেন। পিতার মৃত্যুর পর তিনি বলেন, “আমি আমার বাবাকে হারিয়েছি...এবং আমার বন্ধুকে”।
শাসন
১৯৫৩ সালের ৯ নভেম্বর সৌদ তার বাবার উত্তরসুরি হিসেবে সৌদি আরবের বাদশাহ হন। তিনি তার বাবার তুলনায় কম যোগ্য ছিলেন। রাষ্ট্র দেওলিয়া হওয়ার দিয়ে এগিয়ে যাচ্ছিল। সেসময় সৌদি আরব অর্থনৈতিকভাবে সংগ্রামরত হলেও তিনি রাষ্ট্রীয় কোষাগার নিজের পারিবারিক কাজে ব্যবহার করেন।
জাতীয় নীতি
বাদশাহ সৌদ বেশ কিছু সরকারি মন্ত্রণালয় স্থাপন করেছেন। ১৯৫৭ সালে তিনি রিয়াদে কিং সৌদ ইউনিভার্সিটি প্রতিষ্ঠা করেন।
সৌদ তার ছেলেদেরকে দায়িত্বপূর্ণ পদ দেয়ার পক্ষে ছিলেন। তাদের তিনি বিভিন্ন উচ্চপর্যায়ের সরকারি পদে বসান। ১৯৫৭ সাল নাগাদ তার ছেলে ফাহাদ প্রতিরক্ষামন্ত্রী, মুসাইদ রয়েল গার্ডের প্রধান, খালিদ ন্যাশনাল গার্ডের দায়িত্ব ও সাদকে স্পেশাল গার্ডে নিয়োগ দেয়া হয়। অন্যান্য ছেলেরা গুরুত্বপূর্ণ সরকারি পদ লাভঁ করেন, এদের মধ্যে ছিলেন দ্বিতীয় প্রতিরক্ষামন্ত্রী মুহাম্মদ, রিয়াদ প্রদেশের গভর্নর বদর ও মক্কা প্রদেশের গভর্নর আবদুল্লাহ যিনি “ছোট রাজা” বলে পরিচিত হন। তার এসকল নিয়োগ তার সৎভাইদের অসন্তুষ্ট করে। তাদের মত ছিল যে সৌদের সন্তানরা এখনো অনভিজ্ঞ। সৌদ তার সন্তানদের কাউকে উত্তরসুরি করবেন বলে তাদের আশঙ্কা ছিল।
বাদশাহ সৌদ ব্যক্তিগতভাবে ও দ্রুততার সাথে সিদ্ধান্ত নিতেন। ব্যক্তির উপর সংগঠনের ধারণা তিনি পোষণ করতেন না। তিনি প্রাচীন আরবের ধারণার অনুবর্তী হলেও সৌদি আরব এসময় বিভিন্ন শক্তি ও নতুন প্রবণতার মুখোমুখি হতে থাকে। অন্যান্য আরব রাষ্ট্রের তুলনায় বেশি বিদেশি শ্রমিকের আগমন শহরের সৌদি নাগরিকদের প্রভাবিত করে এবং বিভিন্ন নতুন মূল্যবোধের সম্মুখীন করে তোলে। আরামকোর কর্মীরা দুইবার ধর্মঘট করেছিল। প্রথমবার ১৯৫৩ সালে যখন অভিবাসী কর্মীদের নেতৃত্বে সৌদি কর্মীরা উন্নততর কাজের পরিবেশ দাবি করে এবং দ্বিতীয়বার ১৯৫৬ সালে যখন আরামকোর কর্মীরা সরকারের বিরুদ্ধে মিছিল করে যার উদ্দেশ্য ছিল যুক্তরাষ্ট্রকে দাহরান বিমানঘাটি ব্যবহারের জন্য প্রদত্ত লিজ নবায়ন করা।
বাদশাহ সৌদ মুসলিম ব্রাদারহুডের কর্মীদের সৌদি আরবের স্বাগত জানান। মিশর থেকে ব্রাদারহুড কর্মীরা পালাচ্ছিল।
বৈদেশিক সম্পর্ক
বাদশাহ সৌদ আন্তর্জাতিক ক্ষেত্রে তার বাবার মত জড়িত না হওয়ার নীতি থেকে সরে আসেন। প্রথমে তিনি নিরপেক্ষ থাকার জন্য মিশর ও সিরিয়ার জোটে ভূমিকা রাখেন। পশ্চিমা সাহায্যপ্রাপ্ত আঞ্চলিক প্রতিরক্ষা চুক্তি বাগদাদ চুক্তির প্রতিবাদের উদ্দেশ্যে এই নীতি গ্রহণ করা হয়েছিল। ১৯৫৫ সালে মিশর, সিরিয়া ও সৌদি আরবের মধ্যে চুক্তি স্বাক্ষরিত হয়। একইসময় সৌদ সুয়েজ খালের গ্রহণ বিষয়ে জামাল আবদেল নাসেরের পদক্ষেপে সমর্থন করেন। ফ্রান্স ও ব্রিটেনের সাথে তিনি কূটনৈতিক সম্পর্ক বজায় রাখেন এবং তাদের তেল সরবরাহ স্থগিত করেছিলেন। দ্বিতীয়ত, ১৯৫৭ সালে তিনি আইজেনহাওয়ার ডকট্রিন সমর্থন করেন। সুয়েজ সংকটের পর মধ্যপ্রাচ্যে রাজনৈতিক শূণ্যতা পূরণের জন্য এর পরিকল্পনা করা হয়েছিল। এর উদ্দেশ্য ছিল সোভিয়েত ইউনিয়নকে যেকোনো মূল্যে এই অঞ্চল থেকে বাইরে রাখা। ধারণা করা হয়েছিল যে সৌদি সমর্থনের ফলে সব আরব নেতা তা মেনে নেবে। সৌদকে যুক্তরাষ্ট্র সফরের আমন্ত্রণ জানানো হয়। এসময় প্রতিরক্ষা মূল্যের জন্য ২৫০ মিলিয়ন ডলারের ঋণ দেয়া হয়।
দুইদিক থেকে সৌদকে হারতে হয়। সুয়েজ সংকটের সময় মিশরের পাশে দাড়ানোয় তেল রপ্তানি কমে যায়। অন্যদিকে আইজেনহাওয়ার ডকট্রিন গ্রহণ করায় উদীয়মান আরব জাতীয়তাবাদি ও নাসেরবাদিরা তার বিপক্ষে চলে যায়। নাসেরের উত্থানের কারণে সৌদ চিন্তিত ছিলেন। মিশরে সামরিক অভ্যুত্থানের পর আরব বিশ্ব থেকে রাজতন্ত্র উৎখাতের প্রচারণা শুরু হয়। জর্ডান, ইরাক, কুয়েত, ইয়েমেন, সৌদি আরব ও লিবিয়ায় এসময় রাজতন্ত্র ছিল। সিরিয়ায় রাজা হুসাইন বিন তালালকে ক্ষমতচ্যুত করার পরিকল্পনা করা হলে তিনি সৌদি সরকারের কাছে সাহায্য চান। সৌদি আরবের পক্ষ থেকে আম্মানে বেদুইন সেনা ও পাঁচ লক্ষ স্টারলিং অর্থ পাঠানো হয়। এর ফলশ্রুতিতে জর্ডান ও ইরাক পারস্পরিক নিরাপত্তার জন্য আরব ফেডারেশন নামক ইউনিয়ন গঠন করে। এতে সৌদের সমর্থন ছিল। তিনি জর্ডানের বাদশাহ হুসাইনের ক্ষমতার পক্ষে ছিলেন। একই সময় তিনি ইউনাইটেড আরব রিপাবলিক ভাঙার চেষ্টা করেন। জামাল আবদেল নাসেরকে হত্যা পরিকল্পনার পেছনে তিনি ছিলেন বলে অভিযোগ রয়েছে।
১৯৫০ এর দশকের মধ্যভাগ থেকে ১৯৬৭ সাল পর্যন্ত সৌদি আরবের সাথে সোভিয়েত ইউনিয়নের সমর্থনপ্রাপ্ত মিশরের মধ্যে তিক্ত সম্পর্ক চলছিল।
ফয়সালের সাথে দ্বন্দ্ব
আবদুল আজিজের মৃত্যুর পর সৌদ ও ফয়সালের মধ্যে দ্বন্দ্ব সৃষ্টি হয়। তেল থেকে অর্জিত মুনাফা বৃদ্ধি পেলেও তা রাষ্ট্রের ঋণ সংক্রান্ত অর্থনৈতিক সমস্যা দূর করতে যথেষ্ট ছিল না। ১৯৫৩ সালে এর পরিমাণ ছিল প্রায় ২০০ মিলিয়ন মার্কিন ডলার। ১৯৫৮ সালে তা দ্বিগুণ হয়ে যায়। মার্কিন ডলারের বিপরীতে সৌদি রিয়ালের মূল্য অর্ধেক নেমে যায়। আরামকো ও আন্তর্জাতিক ব্যাংকগুলো ঋণের জন্য সৌদি আবেদন ফিরিয়ে দেয়। সৌদ তার শুরু করা সরকারি নির্মাণগুলো স্থগিত করেন কিন্তু তার প্রাসাদ নির্মাণ অব্যাহত রাখেন।
রাজনৈতিক দায়িত্ববোধ ও সরকারের স্তর নিয়ে সৌদ ও ফয়সালের মধ্যে দ্বন্দ্ব চলতে থাকে। সৌদকে প্রায় তেলের মুনাফার অপব্যয়, বিলাসবহুল প্রাসাদ ও সৌদি আরবের ভেতরে বাইরে ষড়যন্ত্রের সাথে সম্পর্কিত করা হয়। অন্যদিকে ফয়সালকে সম্পর্কিত করা হয় মিতব্যয়ীতা, দয়া, আধুনিকতা ইত্যাদির সাথে। এছাড়াও ভাইয়ের খরচের লাগাম টেনে ধরা ও সৌদি আরবের অর্থনৈতিক সংকট দূর করার জন্য ফয়সালের ইচ্ছাকেও দুই ভাইয়ের দ্বন্দ্বের সাথে সম্পর্কিত করা হয়।
সৌদ একটি ফরমানের মাধ্যমে প্রধানমন্ত্রীর পদ বিলুপ্ত করেন ফলে বাদশাহ পদাধিকারবলে প্রধানমন্ত্রীর পদ লাভ করেন। অন্যদিকে ফয়সাল যুবরাজ হিসেবে আরো বেশি ক্ষমতার রাখার পক্ষপাতি ছিলেন।
ক্ষমতাচ্যুতি
বাদশাহ সৌদের অমিতব্যয়িতা ও জামাল আবদেল নাসেরের সমাজতান্ত্রিক চ্যালেঞ্জগুলো প্রতিহত করতে না পারায় পরিবারের সদস্যরা চিন্তিত ছিলেন। দুর্নীতি ও পিছিয়ে থাকার ফলে শাসন দুর্বল হয়ে পড়ছিল। এছাড়া রেডিও কায়রোর সৌদি বিরোধী প্রচারণার চালাচ্ছিল।
১৯৬২ সাল নাগাদ বাদশাহ সৌদ ও যুবরাজ ফয়সালের মধ্যে ক্ষমতার দ্বন্দ্ব চলতে থাকে। এসময় সৌদ চিকিৎসার জন্য বিদেশ গেলে ফয়সাল বাদশাহর অনুপস্থিতিতে মন্ত্রিসভা গঠন করেন। ফাহাদ ও সুলতানের সাথে ফয়সাল মিত্রতা গঠন করেন। ফয়সালের নতুন সরকার সৌদের সন্তানদের বাদ দিয়ে দেয়। তিনি দশ দফা সংস্কারের প্রতিশ্রুতি দেন যার মধ্যে মৌলিক আইনের প্রণয়ন, দাস প্রথার বিলুপ্তি ও বিচারিক কাউন্সিল প্রতিষ্ঠার কথা উল্লেখ ছিল।
বাদশাহ সৌদ যুবরাজ ফয়সালের নতুন ব্যবস্থা প্রত্যাখ্যান করেন এবং রয়েল গার্ডকে ব্যবহারের হুমকি দেন। যুবরাজ ফয়সাল ন্যাশনাল গার্ডকে সৌদের বিরুদ্ধে অগ্রসর করেন। উলামাদের মত ও রাজপরিবারের সিনিয়র সদস্যদের চাপের কারণে সৌদ পিছু হটেন ও ক্ষমতা ত্যাগে রাজি হন।
বাদশাহ সৌদ প্রথমে সুইজারল্যান্ডের জেনেভায় ও পরে ইউরোপের অন্যান্য শহরে নির্বাসিত হন। ১৯৬৬ সালে জামাল আবদেল নাসের তাকে মিশরে বসবাস করার জন্য আবেদন জানান। অন্য একটি সূত্র মতে নাসেরের আশ্রয় প্রতিশ্রুতির কারণে সৌদ মিশরে যান এবং সেখানে ১৯৬৫ থেকে ১৯৬৭ সাল পর্যন্ত ছিলেন। তাকে রেডিও কায়রো থেকে প্রচারণা চালাতে অনুমতি দেয়া হয়। তার ছেলেদের কয়েকজন খালিদ, বদর, সুলতান ও মনসুর তার সাথে যোগ দেয় এবং তার ক্ষমতালাভের চেষ্টায় সমর্থন দেয়। তবে ১৯৬৭ সালে ছয়দিনের যুদ্ধের পর তিনি মিশরের সমর্থন হারান এবং গ্রীসে চলে যান।
ব্যক্তিগত জীবন
সৌদ বেশ কয়েকটি বিয়ে করেছিলেন। তার ১১৫জন সন্তান ছিল। তবে তাদের মধ্যে অল্প কয়েকজন জনসম্পর্কিত দায়িত্ব পালন করেছেন। তারা মন্ত্রী ও বিভিন্ন প্রদেশের গভর্নর হিসেবে নিয়োগ পান। তার মেয়ে হাসাহ সৌদি আরবের বিদ্যালয়ে প্রথম নারী প্রধান শিক্ষক।
মৃত্যু ও জানাজা
১৯৬৯ সালের ২৩ ফেব্রুয়ারি সৌদ মারা যান। তিনি ঘুমের মধ্যে হৃদরোগে আক্রান্ত হয়েছিলেন। তার লাশ মক্কায় নিয়ে যাওয়া হয় এবং মসজিদুল হারামে তার জানাজা হয়। রিয়াদের আল আউদ কবরস্থানে তাকে দাফন করা হয়।
রবিউল হক
রবিউল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
কর্মজীবন
ইপিআরে চাকরি করতেন রবিউল হক। ১৯৭১ সালে কর্মরত ছিলেন ময়মনসিংহ ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে ২ নম্বর সেক্টরের রাজনগর সাব সেক্টরে যুদ্ধ করেন। বিলোনিয়া, পরশুরামসহ আরও কয়েক স্থানে সাহস ও বীরত্বের সঙ্গে যুদ্ধ করেন।
মুক্তিযুদ্ধে ভূমিকা
১৯৭১ সালের ডিসেম্বরে ফেনী জেলার পাঠাননগরে মুক্তিযুদ্ধের চূড়ান্ত পর্যায়ে মুক্তিযোদ্ধারা বিলোনিয়া দখল করলে পাকিস্তানি সেনারা পাঠাননগরে সমবেত হয়। মুক্তিযোদ্ধারা পাকিস্তানি সেনাদের আক্রমণ করেন। মুক্তিযোদ্ধাদের প্রবল আক্রমণে পাকিস্তানি সেনারা ব্যাপক ক্ষয়ক্ষতি শিকার করে পেছন দিকে পালিয়ে যায়। যাওয়ার সময় পাকিস্তানি সেনারা ফেলে যায় অসংখ্য গোলাবারুদ ও অস্ত্রশস্ত্র। মুক্তিযোদ্ধারা সেগুলো সংগ্রহ করে পাঠাননগরে তাদের ক্যাম্পে জমা করেন। ওদিকে পাকিস্তানি সেনাদের একাংশ পালিয়ে যায় চট্টগ্রামের দিকে। অপর দল যায় লাকসামের দিকে। মুক্তিযোদ্ধারা তাদের ধাওয়া করেন। আর অল্পসংখ্যক থেকে যান ক্যাম্প, অস্ত্রশস্ত্র ও গোলাবারুদ প্রহরায়। এই দলে ছিলেন রবিউল হক। মুক্ত এলাকায় নিজেদের ক্যাম্প প্রহরা দিচ্ছিলেন মুক্তিযোদ্ধা রবিউল হক। তার সঙ্গে ছিলেন আরও কয়েকজন। ক্যাম্পের পাশেই রাখা ছিলো শত্রু পাকিস্তানি সেনাদের ফেলে যাওয়া বিপুল অস্ত্রশস্ত্র ও গোলাবারুদ। হঠাৎ তাদের ক্যাম্পের আশপাশে পড়তে থাকল গোলা। বিভ্রান্ত মুক্তিযোদ্ধারা বোঝার চেষ্টা করলেন কোন দিক থেকে গোলা আসছে। কিন্তু তার আগে নিজেদের জীবন বাঁচাতে হবে। তাই তারা দ্রুত নিরাপদ অবস্থানে যেতে থাকলেন। রবিউল হকও সেই চেষ্টা করলেন। কিন্তু ব্যর্থ হলেন। তার একদম কাছেই পড়ল একটি গোলা। স্প্লিন্টার এসে আঘাত হানল তার শরীরে। নিমিষেই জীবনপ্রদীপ নিভে গেল রবিউল হকের। ৬ ডিসেম্বর মুক্তিযোদ্ধারা ফেনী মুক্ত করেন। এরপর তারা অগ্রসর হন চট্টগ্রামের দিকে। এ সময় পলায়নরত পাকিস্তানি সেনাদের সঙ্গে মুক্তিযোদ্ধাদের বিভিন্ন স্থানে বিক্ষিপ্ত যুদ্ধ হয়। এসব যুদ্ধে পাকিস্তানি সেনারা ব্যাপক হারে দূর ও স্বল্প পাল্লার কামানের গোলা নিক্ষেপ করে। একদিন সেসব গোলার কিছু এসে পড়ে পাঠাননগরে। এতে সেখানে ব্যাপক ক্ষয়ক্ষতি হয়। একটি গোলা এসে পড়ে রবিউল হকের একদম কাছে। বিস্ফোরিত গোলার স্প্লিন্টার সরাসরি আঘাত করে তার শরীরে। তিনি সঙ্গে সঙ্গে শহীদ হন। পরে সহযোদ্ধারা রবিউল হকের মরদেহ পাঠিয়ে দেন তার গ্রামের বাড়িতে। সেখানে তাকে সমাহিত করা হয়। পাঠাননগরের কাছেই ছিল তার বাড়ি। তার সমাধি চিহ্নিত, তবে সংরক্ষিত নয়।
হ্যানিবল
হ্যানিবল (২৪৭ - ১৮৩/১৮২ বিসি) ছিলেন কার্থেজ সেনাপতি যাকে সর্বকালের সর্বশ্রেষ্ঠ কয়েকজন সেনাপতির নামের তালিকায় প্রথম দিকেই রাখা হয়। তিনি ছিলেন কার্থেজের পিউনিক বংশীয় ব্যক্তি। তার পিতার নাম হ্যামিলকার বার্সা। হ্যামিলকার প্রথম পিউনিক যুদ্ধের সময় একজন নেতৃস্থানীয় কার্থেজীয় সেনাপতি ছিলেন। হ্যানিবলের ছোট দুই ভাইয়ের নাম ম্যাগো ও হ্যাসদ্রোবাল।
হ্যানিবল মধ্যযুগে চরম রাজনৈতিক বিশৃঙ্খলার সময় তার জীবন অতিবাহিত করেন। সেসময় রোমান প্রাজাতন্ত্র প্রতিষ্ঠা হয়েছিল এবং রোমানরা আশেপাশের প্রায় সকল শক্তিশালী সাম্রাজ্যের উপর তাদের কতৃত্ব প্রতিষ্ঠা করেছিল। তাদের মধ্যে, কার্থেজ, সেরাকাস মেসিডোনের হেলেনিস্টিক রাজ্য ও সেলেউসিড সাম্রাজ্য অন্যতম। তার অন্যতম একটি বড় অর্জন হলো দ্বিতীয় পিউনিক যুদ্ধ, যখন তিনি একটি বড় সৈন্যদল নিয়ে আইবেরিয়া থেকে পাইরেনিস হয়ে এবং উত্তর ইতালির আল্পস এলাকায় এলিফ্যান্টের যুদ্ধে জড়িয়ে পড়েন। তার প্রথম কয়েক বছরের ইতালির জীবনে তিনি নাটকীয়ভাবে তিনটি যুদ্ধ জয় করেন - ট্রিবিয়া, ট্রাসিমেনি এবং কানাই। এ যুদ্ধগুলোর মাধ্যমেই তিনি তার প্রতিদ্বন্দীর ক্ষমতা ও দূর্বলতা সম্পর্কে বিস্তর অভিজ্ঞতা আর্জন ও নিজের ক্ষমতা সম্পর্কেও একটি অন্যরকম জ্ঞন লাভ করেন। পরবর্তীতে তার প্রতিপক্ষের দূর্বলতা ও নিজের অভিজ্ঞতা কাজে লাগিয়ে তিনি রোমানদের অনেক মিত্র শক্তিকে পরাজিত করেন। হ্যানিবল প্রায় ১৫ বছর ইতালি দখল করে রাখেন কিন্তু এসময় হঠাৎ করেই রোমানরা উত্তর আফ্রিকাতে একটি পাল্টা আক্রমণ করে ফলে তিনি কার্থেজে ফিরে যেতে বাধ্য হন। পরবর্তীতে তিনি জামায়র যুদ্ধে রোমান সেনাপতি স্কিপিও আফ্রিকানাসের কোছে পরাজিত হন। স্কিপিও, হ্যানিবলের যুদ্ধ কৌশল সম্পর্কে বিস্তারিত অনুশীলন করেছিল এবং তিনি নিজেও কিছু কৌশল অবলম্বন করেছিলেন এবং অবশেষে তিনি রোমানদের চিরশত্রু হ্যানিবলকে জামায় পরাজিত করেছিলেন। এ পরাজয়ের ফলে পরবর্তীতে হ্যানিবলের ভাই হ্যাসদ্রুবাল আইবেরিয়ান উপদ্বীপ থেকে চলে গিয়েছিলেন।
যুদ্ধের পর হ্যানিবল সফলভাবে সাফেট (অ-রাজকীয় হাকিম, একটি নগররাষ্ট্র উপর নিয়ন্ত্রণ প্রদান) হিসেবে রাজ্য পরিচালনা করেন। তিনি রোম দ্বারা যুদ্ধের ক্ষতিপূরণ কাটিয়ে উঠতে সক্ষম করার জন্য রাজনৈতিক ও অর্থনৈতিক সংস্কার নীতি গ্রহণ করেন; যাইহোক তার সংস্কার নীতি কার্থেজের ও রোমের অভিজাত-শ্রেণী ভালোভাবে গ্রহণ করে নি এবং তিনি স্বেচ্ছা নির্বাসনে চলে যান। এ সময়টাতে তিনি সেলেউসাইড কোর্টে বসবাস করেন, সেখানে তিনি রোমদের বিরোদ্ধে তৃতীয় অ্যান্টিওচাসের সামরিক উপদেষ্টা হিসেবে কাজ করতেন। যুদ্ধে অ্যান্টিওচাস পরাজিত হন ও রোমদের সকল শর্ত মেনে নিতে বাধ্য হন, হ্যানিবল পুনরায় সেখান থেকে পালিয়ে যান এবং আর্মেনিয়াতে চলে আসেন। তার যাত্রা বিথেনীয়া কোর্টে এসে শেষ হয় এবং সেখানে তিনি পেরগামুন থেকে আগত একটি বহরের বিরোদ্ধে নৌযুদ্ধ করে বিজয় আর্জন করেন। পরবর্তীতে রোমানরা তার সাথে বিশ্বাসঘাতকতা করেছিল এবং বিষপান করে তিনি আত্মহত্যা করেন।
ক্রীড়া সাংবাদিকতা
ক্রীড়া সাংবাদিকতা হলো সাংবাদিকতার এমন ধারা, যারা ক্রীড়া এবং প্রতিযোগিতা সম্পর্কিত বিষয়গুলির উপর প্রতিবেদন করে। ১৮০০ এর দশকের গোড়ার দিকে ক্রীড়া সাংবাদিকতা শুরু হয় এবং এটি খবরের কাগজের নিবেদিত সংস্থাগুলির সাথে সংবাদ ব্যবসায়ের একটি অবিচ্ছেদ্য অংশে রূপান্তরিত হয়। মধ্যবিত্ত ও নিম্নবিত্ত শ্রেণীর মধ্যে খেলাধুলার বর্ধমান জনপ্রিয়তার কারণে প্রকাশনা প্রতিষ্ঠানগুলো খেলাধুলার সামগ্রীর আরও বেশি প্রচার শুরু করে, খেলাধুলার প্রতি মানুষের এই আগ্ৰহের ফলে কেবল খেলাধুলার সংবাদ প্রচারের জন্য ইএসপিএন এবং স্পোর্টস ইলাস্ট্রেটেডের মতো ক্রীড়া প্রকাশনা সংস্থা তৈরি হয়। ক্রীড়া সাংবাদিকতার বিভিন্ন রূপ রয়েছে, যা খেলা থেকে শুরু করে খেলা থেকে গুরুত্বপূর্ণ পরিবর্তনগুলো বিশ্লেষণ এবং খেলায় অনুসন্ধানী সাংবাদিকতা পর্যন্ত চলে। প্রযুক্তি ও ইন্টারনেটের যুগে ক্রীড়া সাংবাদিকতার জায়গাগুলি ব্যাপকভাবে পরিবর্তিত হয়েছে কারণ এটি এখন মুদ্রণ সাংবাদিকতার বিস্তৃত বিভাগের সাথে একই সমস্যার সাথে লড়াই করে চলেছে, এরা এখন সাবস্ক্রিপশনের ব্যয় কাটাতে সক্ষম হচ্ছে না। বর্তমান সহস্রাব্দে ইন্টারনেট ব্লগিং এবং টুইটের নতুন রূপগুলি ক্রীড়া সাংবাদিকতাকে শেষ সীমানা পর্যন্ত ঠেলে দিয়েছে।
প্রথম ইতিহাস
আধুনিক ক্রীড়া সাংবাদিকতা ১৮০০ এর দশকের গোড়ার দিকে খবরের কাগজে খেলার সংবাদ প্রকাশিত হওয়া শুরু করার সাথে শুরু হয়। শুরুতে এটি বিক্ষিপ্তভাবে ঘোড়দৌড় এবং বক্সিং খেলার সংবাদ প্রচার করতো। আমেরিকা ও ইংল্যান্ডের মধ্যে বক্সিং লড়াই সামাজিকভাবে অভিজাতদের কাছ থেকে প্রচুর আগ্রহ অর্জন করেছিল, যার কারণে ক্রীড়া সাংবাদিকতা শুরুতেই ভালো সাফল্য পায়। ১৮২০ এবং ৩০ এর দশকে, সংবাদপত্রগুলির প্রাথমিক লক্ষ্য ছিলেন সামাজিক অভিজাতরা, কারণ তখন সংবাদপত্র সাধারণ মানুষের পক্ষে খুব ব্যয়বহুল ছিল।
বিংশ শতাব্দীতে পৌঁছে, বেশ কয়েকটি গুরুত্বপূর্ণ পরিবর্তন ঘটে যা মূলধারার ক্রীড়া সাংবাদিকতাকে বর্ধনশীলতার দিকে পরিচালিত করে। প্রথমটি ছিল পেনি প্রেসের আবির্ভাব যা খবরের কাগজ উৎপাদন সস্তা এবং আরও ট্যাবলয়েড শৈলী করার সুযোগ দেয়। সংবাদপত্রগুলি এইসময় শুধু প্রচারের উপর নির্ভর না করে তাদের উৎপাদন ব্যয়ের অর্থ যোগানের জন্য বিজ্ঞাপন ব্যবহার শুরু করে। এই দুটি কারণে সামাজিক অভিজাত উচ্চবিত্ত থেকে শুরু করে নিম্ন-মধ্যবিত্ত শ্রেণির জনসংখ্যাও সংবাদপত্রের লক্ষ্যে পরিণত হয়।
একই সাথে, শিল্প বিপ্লব দ্রুত প্রসারিত হয়ে মধ্যবিত্ত তৈরি করে যারা দেশের দিক থেকে নগর উন্নতিতে সাফল্য অর্জনের দিকে এগিয়ে চলেছিল। টার্গেট ডেমোগ্রাফিকের পরিবর্তনের অর্থ হ'ল সংবাদপত্রের প্রকাশকরা এমন সামগ্রীর সন্ধান করছেন যা জনসাধারণকে আবেদন করে। খেলাধুলার বিষয়টি এইসময় সামনে আসে এবং এই উন্নয়নগুলি বেসবলের ক্রমবর্ধমান জনপ্রিয়তার সাথে মিলে ক্রীড়া সাংবাদিকতা এমন একটি বিষয় হয়ে উঠেছিল যা দ্রুত আমেরিকানদের শখের বিষয়বস্তু হয়ে উঠে।
বিশ এর শতক
নিউইয়র্ক হেরাল্ড হ'ল ধারাবাহিক ক্রীড়া সংবাদ প্রচারের প্রথম পত্রিকা। ১৮৮৩ সালে শুরু হওয়া নিউইয়র্ক ওয়ার্ল্ড একটি পূর্ণ সময়ের ক্রীড়া বিভাগের প্রথম পত্রিকা। ১৮৮০-১৯২০ এর পরবর্তী সময়কালে প্রকাশনাগুলিতে ক্রীড়া কভারেজের সংখ্যা ব্যাপকভাবে বৃদ্ধি পায়। একটি সমীক্ষায় দেখা গেছে যে ১৮৮০ সালে খবরের কাগজে কেবল ৪.৪ শতাংশ জায়গা খেলাধুলার জন্য ছিল। ১৯২০ এর দশকের মধ্যে, এই অনুপাতটি ২০ শতাংশে বেড়েছে। এই সময়ে, খবরের কাগজগুলি মূলত প্লে কভারেজ এবং খেলার ইভেন্টগুলির খেলাগুলো পুনরায় প্রচার করার উপর দৃষ্টি নিবদ্ধ করে। স্থানীয় প্রকাশনাগুলি এমন বীট সাংবাদিকদের নিয়োগ দেওয়া শুরু করেছিল, যারা দলের সাথে সম্পর্কিত সমস্ত উন্নতি অনুসরণ করার দায়িত্ব পেয়েছিল, এর মধ্যে দলের সাথে ভ্রমণ এবং খেলোয়াড়দের সাক্ষাতকার অন্তর্ভুক্ত ছিল। দলগুলোর খেলায় নোট রেকর্ড করতে এবং রেকর্ড করার জন্য স্টেডিয়ামগুলিতে প্রেস বক্স নামে বিভাগগুলিও এইসময় তৈরি হতে শুরু করে।
প্রযুক্তি যেমন রেডিও, টেলিভিশন এবং ইন্টারনেটের মতো নতুন প্রযুক্তি চালু হওয়ার কারণে, খেলাধুলার কভারেজের কেন্দ্রবিন্দুটি খেলা থেকে পরিসংখ্যানগত বিশ্লেষণ এবং খেলোয়াড়দের পটভূমির অংশগুলিতে স্থানান্তরিত হয়। এটি সাধারণ জনগণের মধ্যে খেলাধুলার আগ্ৰহ ব্যাপকভাবে বৃদ্ধি ঘটায়। ফুটবল, বাস্কেটবল এবং হকির ক্রমবর্ধমান জনপ্রিয়তার ফলে বলতে আরও কন্টেন্ট প্রকাশ করা এবং আরও আগ্রহী পাঠকদের কাছে পৌঁছানো গুরুত্বপূর্ণ হয়ে উঠে। এর ফলে ১৯৫৪ সালে প্রথম প্রকাশিত স্পোর্টস ইলাস্ট্রেটেডের মতো জার্নাল তৈরি হয়েছিল, যা পুরোপুরি খেলাধুলায় ফোকাস দেওয়ার প্রথম প্রকাশনা ছিল। স্পোর্টস ইলাস্ট্রেটেড হেনরি লুক্রের মস্তিষ্কপ্রেম ছিল যিনি অনুভব করেছিলেন যে তৎকালীন প্রতিষ্ঠিত প্রকাশকরা খেলাধুলার জন্য জনসাধারণের বিশাল ক্ষুধায় সুবিধা নিচ্ছেন না। সাপ্তাহিক ইস্যুগুলির সাথে, স্পোর্টস ইলাস্ট্রেটেড আরও ক্লাসিক সাংবাদিকতার টুকরো তৈরি করতে সক্ষম হয়েছিল যার কারণে সাংবাদিকরা গবেষণা, খেলোয়াড় এবং কোচের সাথে দীর্ঘতর সাক্ষাতকারে বসার জন্য আরও সুযোগ পান।
আধুনিক যুগ
নতুন সহস্রাব্দ শুরুর পর থেকে প্রিন্ট সংবাদপত্রগুলির প্রচলন এবং বিজ্ঞাপনের সংখ্যা দ্রুত হ্রাস পাচ্ছে। এর ফলে পুরো শিল্প জুড়ে ব্যয় কাটা ও ছাঁটাই হয়েছে। ১৯৮০ সালে সাংবাদিকের সংখ্যার তুলনায় এখন কার্যত ২৯% কম সাংবাদিক রয়েছেন। স্পোর্টস ইলাস্ট্রেটেড এবং ইএসপিএন এর মতো প্রতিষ্ঠিত প্রকাশনাগুলিকে বিষয়বস্তু হ্রাস করতে, দাম বাড়ানো এবং প্রকাশনা সংখ্যা হ্রাস করতে বাধ্য হয়েছে বলে এই উন্নয়নগুলি ক্রীড়া সাংবাদিকতায় উল্লেখযোগ্যভাবে প্রভাবিত করেছে। প্রিন্টে ক্রীড়া সাংবাদিকতার পতন ইন্টারনেট এবং ডিজিটাল ক্রীড়া সাংবাদিকতার উত্থানের সাথে যুক্ত হতে, ডিজিটাল স্পোর্টস জার্নালিজম ১৯৯০ সালে ইএসপিএন দিয়ে প্রথম ওয়েবসাইট তৈরির মধ্য দিয়ে শুরু হয়। প্রথমদিকে ডিজিটাল স্পোর্টস জার্নালিজম বিস্তৃত বিষয়গুলিকে সুযোগের আওতায় নিয়েছিল, তবে সময়ের সাথে সাথে ইন্টারনেট আরও ব্যাপক আকার ধারণ করার সাথে সাথে ব্লগাররা এর অবস্থান এবং দল নির্দিষ্ট ওয়েবসাইটগুলি বাজারটি দখল করতে শুরু করেছে। এই ছোট ওয়েবসাইটগুলির বেশিরভাগই সাবস্ক্রিপশন চার্জ নেয়নি কারণ এগুলো বিজ্ঞাপনে অর্থায়িত হয়েছিল। ভোক্তার কাছে এই কম ব্যয়ের পাশাপাশি বিভিন্ন নির্দিষ্ট কিছু নির্দিষ্ট সামগ্রীতে অ্যাক্সেস বাড়ানো প্রিন্ট থেকে ডিজিটাল এর দিকে সরে যেতে পরিচালিত করে। যাইহোক, ডিজিটাল স্পেসে এই দেখা বৃদ্ধি যা বিজ্ঞাপনের আয়ের পরিমাণ বাড়িয়েছে তা মুদ্রণ সাংবাদিকতার ক্ষতির পরিমাণের সাথে সামঞ্জস্য করে নি। এই সাইটগুলি অনলাইন বিজ্ঞাপনদাতাদের দ্বারা অর্থায়ন করা হওয়ায় ক্লিক গণনার গুরুত্ব বেড়েছে। এইজন্য এরা বেশি ক্লিক তৈরি করার জন্য বিতর্কিত মতামত সরবরাহ করে এবং এটি এখন সাংবাদিকতার একটি অংশ হয়ে গিয়েছে। ক্রীড়াবিদরা নিয়মিতভাবে অন্যান্য সাংবাদিকদের চেয়ে বেশি সময়ের চাপের মুখোমুখি হন কারণ ক্রীড়া ইভেন্টগুলি নির্দিষ্ট দিনে শেষ হতে থাকে এবং অনেক সংস্থার অবশ্যই নির্ধারিত সময়সীমার কাছাকাছি চলে আসে। তবুও তারা সংবাদ সাংবাদিকদের মতো সরঞ্জামগুলি ব্যবহার করে এবং একই পেশাদার এবং নৈতিক মানকে সমর্থন করে। ক্রীড়া সাংবাদিকদের অব্যশই কোন দলের পক্ষে পক্ষপাতিত্ব দেখানো যাবে না।
ক্রীড়া সাংবাদিকতার ভবিষ্যৎ
গত দশকে খেলাধুলার মধ্যে একটি বড় পরিবর্তন ঘটেছে কারণ আরও ক্রীড়া দলগুলো বিশ্লেষণগুলি ব্যবহার করে চলেছে। একটি খেলার কৌশলগত সিদ্ধান্ত নিতে বিশ্লেষণগুলো ব্যবহারের বর্ধিত সুবিধা সম্পর্কে অনেক নিবন্ধ প্রকাশিত হওয়ায় এখানে স্থানান্তরিত হওয়ার এটি একটি বড় কারণ(ক্রীড়া সাংবাদিকতায়)। যেহেতু প্রতিটি খেলায় প্রতিটি উদাহরণের তথ্য সংগ্রহ করা হয়, স্পোর্টসের ডেটা বিশ্লেষণ বৃদ্ধি পেয়েছে। এই দলগুলি পরিচালনা করছে এমন বিশ্লেষণের নিবন্ধ প্রকাশের জন্য স্পোর্টস পাবলিকেশনগুলি এখন পরিসংখ্যান এবং গণিতে বিস্তৃত পটভূমির লোকদের নিযুক্ত করছে। খেলোয়াড়ের পারফরম্যান্সের গুণমান অধ্যয়নের জন্য নতুন মেট্রিক তৈরি করা হয়েছে। মেট্রিকগুলি খেলোয়াড় এবং দলগুলির র‌্যাঙ্কিং সংকলন করতেও ব্যবহৃত হয়। ফাইভ থার্টিইটির মতো ব্লগ সাইটগুলি ফুলটাইম স্পোর্টস অ্যানালিটিক সাইট হিসাবে অঙ্কিত হতে শুরু করেছিল যারা উপলব্ধ ডেটা নিয়েছিল এবং ক্রীড়া সম্পর্কিত বিশ্লেষণী ভারী নিবন্ধগুলি তৈরি করেছিল। ইএসপিএন তাদের অনুষ্ঠানগুলিতে ‘স্পোর্টস সায়েন্স’ নামে একটি বিভাগ প্রয়োগ করেছে যেখানে উন্নত বিশ্লেষণগুলি ক্ষেত্রের পারফরম্যান্সকে কীভাবে প্রভাবিত করে তা পরীক্ষা করতে প্রতিটি খেলার তারকারা উপস্থিত হন। খেলাধুলায় বিশ্লেষণ ব্যবহারের কারণে অনেকেরই প্রচুর পুশব্যাক রয়েছে। অনেক প্রতিষ্ঠিত কোচ দ্রুত বিশ্লেষণকে গুরুত্ব দেন এবং এক্ষেত্রে পেশাদার ক্রীড়া সাংবাদিক নিয়োগের অনেক উদাহরণ রয়েছে।
মনস্টার.কম
alt=Closeup of Monster Worldwide's main headquarters, located in Weston, MA, pictured on a sunny day with blue skies. The office building is made up of large windows of blue, reflective glass framed by tan concrete. A driveway, walking path, and green landscaping are shown in front of the building.|থাম্ব| ওয়েস্টন, ম্যাসাচুসেটসে Monster.com-এর সদর দফতরের কাছাকাছি মনস্টার.কম হল একটি বিশ্বব্যাপী কর্মসংস্থানের ওয়েবসাইট যার মালিকানাধীন এবং পরিচালিত হয় মনস্টার ওয়ার্ল্ড ওয়াইড, ইনকর্পোরেটেড দ্বারা। এটি ১৯৯৯ সালে দ্য মনস্টার বোর্ড (টিএমবি) এবং অনলাইন ক্যারিয়ার সেন্টার (ওসিসি) এর একীকরণের মাধ্যমে তৈরি করা হয়েছিল। এটি একটি ডাচ বহুজাতিক মানব সম্পদ পরামর্শক সংস্থা র্যান্ডস্ট্যাড হোল্ডিং -এর একটি সহায়ক সংস্থা, এবং এর সদর দফতর ওয়েস্টন, ম্যাসাচুসেটসে অবস্থিত। ওয়েবসাইটটি সুপার বোল XXXIII- এর জন্য "যখন আমি বড় হব" বিজ্ঞাপনের জন্য পরিচিত, যাতে বাচ্চারা তাদের ভবিষ্যত অবস্থা বর্ণনা করে।
ইতিহাস
জেফ টেলর নেট ডেমনস অ্যাসোসিয়েটসের ক্রিস্টোফার ক্যাল্ডওয়েলের সাথে যোগাযোগ করেন সান মাইক্রোসিস্টেম্‌সের স্পার্কস্টেশন ৫ এর এনডিএ ল্যাবে। তিনি একটি সুবিধা তৈরি করার জন্য চুক্তি করেন যেখানে চাকরি প্রার্থীরা একটি ওয়েব ব্রাউজার দিয়ে চাকরির ডেটাবেস অনুসন্ধান করতে পারে। ১৯৯৪ সালের এপ্রিলে সাইটটি চালু করা হয়।
মীর আফসার আলী
মীর আফসার আলী (জন্ম: ১৩ ফেব্রুয়ারি ১৯৭৫) হলেন একজন ভারতীয় রেডিও জকি, অভিনেতা এবং উপস্থাপক। তার খ্যাতি মূলত উপস্থাপক হিসেবে। ডিডি বাংলার সংবাদ অনুষ্ঠান খাস খবর-এর মাধ্যমে টেলিভিশনে প্রথম আবির্ভাব হলেও জি বাংলায় প্রচারিত আপাতবাস্তব টেলিভিশন অনুষ্ঠান মীরাক্কেল-এর মাধ্যমেই তিনি ব্যাপক জনপ্রিয়তা অর্জন করেন। তিনি ১লা জুলাই ২০২২ পর্যন্ত মিরচি রেডিওতে কাজ করেন। বর্তমানে ফুডকা নামের একটি ফুডভ্লগে 'ভাইপো' চরিত্রে কাজ করছেন।
জাফরখানপেট
জাফরখানপেট দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এর আশেপাশে রয়েছে গিণ্ডি, কলাজ্ঞ করুণানিধি নগর, অশোকনগর, এম জি রামচন্দ্রন নগর এবং সঈদাপেট৷ নব নির্মিত গিণ্ডি উড়ালপুল হয়ে জাফরখানপেটে পৌঁছানো যায়৷ এখান থেকে বড়পালনি, কোয়মবেড়ু বাস স্টপে পৌঁছানো সহজ৷ এর যুগ্ম লোকালয়টি হলো অশোকনগর৷
অবস্থান
জাফরখানপেটের উত্তর দিকে কলাজ্ঞ করুণানিধি নগর, পূর্বদিকে অশোকনগর, দক্ষিণ-পূর্ব দিকে সঈদাপেট, দক্ষিণ দিকে ঈক্ষাটুতাঙ্গল, দক্ষিণ পশ্চিম দিকে রামাপুরম, পশ্চিম দিকে নেষবক্কম ও উত্তর-পশ্চিমদিকে বৃকমবক্কম অবস্থিত।
পরিবহন
চেন্নাই শহরতলি রেলওয়ের গিণ্ডি রেলওয়ে স্টেশন জাফরখানপেটের নিকটতম৷ চেন্নাই আন্তর্জাতিক বিমানবন্দর ৮.৩কিলোমিটারের মধ্যে অবস্থিত৷ সিএমবিটি বাস টার্মিনাস ৫.৬ কিলোমিটারের দূরে রয়েছে, এছাড়া নিকটতম বাসস্টপটি হলো কে.কে. নগর৷ চেন্নাই থেকে পুদুচেরি, দক্ষিণ তামিলনাড়ু ও কেরালাগামী সমস্ত বাসই জাফরখানপেট অতিক্রম করে৷ এখান থেকে গিণ্ডি, শোণকুন্দ্রম, মীনমবক্কম, বেলাচেরি, তাম্বরম, মহাবলীপুরম, তিরুবান্মিয়ুর, আবাড়ি, বেসান্তনগর, এগমোর প্রভৃৃৃতি স্থানের বাস সহজলভ্য৷
রাজনীতি
নন্দনম চেন্নাই দক্ষিণ লোকসভা কেন্দ্রের সঈদাপেট বিধানসভা কেন্দ্রের অন্তর্গত৷
র‍্যাম্বো (চলচ্চিত্র ধারাবাহিক)
thumb|চিত্র:র‌্যাম্বো ফ্র্যাঞ্চাইজি লোগো র‍্যাম্বো, (ইংরেজি ভাষায়: Rambo) ডেভিড মোরেলের উপন্যাস অবলম্বনে নির্মিত একটি আমেরিকান অ্যাকশন চলচ্চিত্র সিরিজ।যাতে নাম ভূমিকায় অভিনয় করেছেন মার্কিন অভিনেতা সিলভেস্টার স্ট্যালোন। এখন পর্যন্ত এ সিরিজের চারটি ছবি মুক্তি পেয়েছে। ছবিগুলো হলো, ফার্স্ট ব্লাড(১৯৮২), র‍্যাম্বো:ফার্স্ট ব্লাড পার্ট ২(১৯৮৫), র‍্যাম্বো ৩(১৯৮৮) এবং র‍্যাম্বো ৪(২০০৮)।
ফার্স্ট ব্লাড (১৯৮২)
জন র‌্যাম্বো নামে একজন সাবেক সৈনিক ভিয়েতনামে একসাথে কাজ করা তার এক সহকর্মী ডেলমারে বেরিকে খুজঁতে তার গ্রামে আসে কিন্তু সে জানতে পারে বেরি গত বসন্তে ক্যান্সারে আক্রান্ত হয়ে মারা গেছে। শহরের শেরিফ (শহরের পুলিশ প্রধান) উইল তার গাড়ি নিয়ে সকালের ভ্রমনে বের হয় এবং রাস্তায় তার সাথে র‌্যাম্বোর দেখা হয়। র‌্যাম্বো পোর্টল্যান্ড যাবে শুনে শেরিফ তার গাড়ি করে র‌্যাম্বোকে পোর্টল্যান্ড যাওয়ার রাস্তা পর্যন্ত রেখে যায় কিন্তু র‌্যাম্বো পোর্টল্যান্ড এর দিকে না গিয়ে আবার শহরের দিকে ফিরে আসে। এজন্য শেরিফ র‌্যাম্বোকে গ্রেফতার করে। কিন্তু র‌্যাম্বো পুলিস স্টেশন থেকে পালিয়ে যায়।
র‌্যাম্বো চ্যাপম্যান ক্রিপ নামক পাহাড়ি বনে পালিয়ে যাওয়ার পর তাকে ধরার জন্য উইল তার সহকারীদের হেলিকাপ্টার ও ডগ স্কোয়াড পাঠাতে বলে। এদিকে হেলিকাপ্টার দিয়েও র‌্যাম্বোকে ধরার চেষ্টা ব্যার্থো হলে শেরিফ উইল তার রেডিওম্যানের সাথে যোগাযোগ করলে তার র্যা রেডিওম্যান জানায় জন র‌্যাম্বো একজন ভিয়েতনাম ফেরত কংগ্রেসনাল মেডেল প্রাপ্ত যুদ্ধের সাবেক নায়ক। সকল চেষ্টা ব্যার্থ হলে ও শেরিফ র‌্যাম্বোর দ্বারা আহত হলে স্টেট পুলিশ ঘটনাস্থলে চলে আসে এবং র‌্যাম্বোকে ধরার পরিকল্পনা করতে থাকে। এরমধ্যেই ভিয়েতনামে র‌্যাম্বোর সাবেক কমান্ডিং আফিসার ও প্রশিক্ষক কর্নেল স্যামোয়েল ট্রটম্যান ঘটনাস্থলে পৌঁছে ও শেরিফকে বলে র‌্যাম্বোকে চলে যেতে দিতে যাতে আর কেউ আহত না হয় কারণ র‌্যাম্বোর খারাপ আবহাওয়ায় কীভাবে বেচেঁ থেকে শত্রুর মুকাবিলা করতে হয় সে প্রশিক্ষন আছে। কর্নেল ট্রটম্যান র‌্যাম্বোকে আত্মসমর্পণ করতে বলে কিন্তু র‌্যাম্বো আত্মসমর্পণ না করে শহরের বিরুদ্ধে যুদ্ধ ঘোষণা করে ও একটি আর্মি ট্রাক ছিনতাই করে শহরের গ্যাস স্টেশনে হামলা করে। তারপর পুলিস স্টেশনে হামলা করে গুলি করে সব তছনছ করে ও শেরিফ উইলকে হত্যা করতে উদ্ধত হলে ট্রটম্যান তাকে বাধা দেয় ও তাকে নিয়ে চলে যায়।
র‍্যাম্বো:ফার্স্ট ব্লাড পার্ট ২ (১৯৮৫)
আমেরিকার কোন এক কারাগারে সশ্রম কারাদন্ড পাওয়া জন র‌্যাম্বোকে পাথর ভাঙ্গতে দেখা যায়। কর্নেল স্যামুয়েল ট্রটম্যান র‌্যাম্বোর সাথে দেখা করে তাকে ভিয়েতনামে একটি মিশনে যাওয়ার প্রস্তাব দেয়। কারণ ওই এলাকার একটি ক্যাম্পে র‌্যাম্বোকে ১৯৭১ সালে বন্দি করে রাখা হয়েছিল তাই তার চেয়ে ওই এলাকা সম্পর্কে অন্য কারো ভালো ধারণা নেই। আরো প্রস্তাব দেয় যদি সে মিশন সফল করে আসতে পারে তাহলে তাকে রাষ্ট্রপতি কর্তৃক সাধারণ ক্ষমা করে দেওয়া হবে।
হেলিকাপ্টারে করে জন র‌্যাম্বো অপারেশনের কমান্ড সেন্টার থাইল্যান্ড এ পৌছে তার সাথে ট্রটম্যানের দেখা হয় এবং ট্রটম্যান র‌্যাম্বোর সাথে সেখানকার কমান্ড অফিসার মার্শাল মারডকের পরিচয় করিয়ে দেয়। মারডক তাকে শুধু টার্গেট এরিয়ার ছবি তুলে আনতে বলে এবং মিশনের আরো খুঁটিনাটি তথ্য বুঝিয়ে দেয়। বিমান থেকে লাফ দেওয়ার সময় র‌্যাম্বোর সাথে থাকা যোগাযোগের যন্ত্রপাতি নিচে পরে যায় ও তার সাথে কমান্ড সেন্টারের যোগাযোগ বিচ্ছিন্ন হয়ে যায়। এরপর র‌্যাম্বো ভিয়েতনামে একটি স্থানীয় মেয়ের সাথে দেখা করে ও সেই মেয়েই তাকে টার্গেট ক্যাম্পে নিয়ে যায়। এক আমেরিকান বন্দিকে ক্যাম্প থেকে উদ্ধার করতে গিয়ে সে নিজেই বন্দি হয় যদিও তাকে সাহায্যের জন্য একটি হেলিকাপ্টার আসে কিন্তু মারডকের নির্দেশে হেলিকাপ্টার তাকে না নিয়েই চলে যায়।
বন্দি ক্যাম্পে লেফট্যানান্ট কর্নেল পোদভস্কি র‌্যাম্বোকে জেড়া শুরু করে। এক পর্যয়ে সেই আদিবাসী মেয়ের সহয়তায় র‌্যাম্বো ক্যাম্প থেকে পালিয়ে যায়। ক্যাম্পের সৈন্যরা তাদের পিছু ধাওয়া করে। এক সকালে নদীর ধারে পানি আনতে গেলে সৈন্যদের গুলিতে মেয়েটি মারা যায়। এরপর র‌্যাম্বোকে ধরতে আর্মি হেলিকাপ্টার নিয়ে ক্যাম্পের সৈন্যরা আসলে র‌্যাম্বো হেলিকাপ্টারের সৈন্যকে হত্যা করে বাকী বন্দিদের উদ্ধার ও প্রতিশোধ নেয়ার জন্য হেলিকাপ্টারটি নিয়ে ক্যাম্পের দিকে যেতে থাকে। ক্যাম্পের পাহারারত সৈন্যরা হেলিকাপ্টারটিকে প্রথমে তাদের মনে করলেও যখন র‌্যাম্বো গুলি শুরু করে তখন তাদের ভুল ভাঙ্গে। র‌্যাম্বো ক্যাম্প প্রায় ধংস্ব করে বন্দিদের উদ্ধার করে আবার আকাশে উড়াল দেয়। কিন্তু শত্রুদের অপর একটি হেলিকাপ্টার তাদেরকে পিছন দিক থেকে ধাওয়া করে কিন্তু র‌্যাম্বো সেই হেলিকাপ্টারটিও ধংস্ব করে বন্দিদের প্রয়ধংস্ব হওয়া হেলিকাপ্টার নিয়ে কমান্ড সেন্টারে ফিরে আসে।
র‍্যাম্বো ৩ (১৯৮৮)
থাইল্যান্ডের আমেরিকান দূতাবাস থেকে কর্নেল ট্রটম্যান ও রবার্ট গ্রিগস নামে তার একজন সঙ্গী জন র‌্যাম্বোর (সিলভেস্টার স্ট্যালোন) খোঁজে বের হয়। অনেক খোজাঁখোজির পর তারা র‌্যাম্বোকে ব্যাংককের একটি ওয়ারহাউসে বাজিতে মল্লযুদ্ধ করতে দেখে। কিন্তু তারা সেখানে র‌্যাম্বোর সাথে কথা বলতে পারে না। অবশেষে তারা র‌্যাম্বোকে ব্যাংককের বাইরে একটি নির্মানাধীন মন্দিরে কাজ করা আবস্থায় খুঁজে পায়। সেখানে গ্রিগ র‌্যাম্বোকে আফগানিস্তানে ট্রটম্যানের সাথে মিশনে যেতে প্রস্তাব করে। কিন্তু র‌্যাম্বো প্রস্তাবে রাজি না হয়ে সেখানেই থেকে যাওয়ার সিদ্ধান্ত নেয়। কর্নেল ট্রটম্যানের নেতৃত্তে কিছু সৈন্য রাতে আফগানিস্তানের পাহাড়ি রাস্তা দিয়ে আর্মি ট্রাক নিয়ে যাচ্ছে এমন সময় সোভিয়েত বিমান তাদের উপর আক্রমণ চালায় ও ট্রটম্যানকে বন্দি করে।
রবার্ট গ্রিগস র‌্যাম্বোর সাথে দেখা করে ও জানায় তাদের ট্রটম্যানের ব্যাপারে কিছু করার নেই। তখন র‌্যাম্বো ট্রটম্যনকে উদ্ধারের জন্য যেতে আগ্রহ প্রকাশ করে। গ্রিগসের দেয়া তথ্য মতে র‌্যাম্বো আফগানিস্তান সীমান্তে পাকিস্তানের পেশোয়ার শহরে উপস্থিত হয় ও মুসা গনি নামে এক অস্ত্র ব্যবসায়ীর সাথে দেখা করে। মুসা গনি তাকে অস্ত্র সরবরাহ করে ও আফগানিস্তানের সশ্রস্ত্র উপজাতি গোষ্ঠীর কাছে নিয়ে যায়। কারণ তারাই জানে কর্নেল ট্রটম্যানকে কোথায় রাখা হয়েছে। পথিমধ্যে তারা একবার মরু ঝড়ের কবলে পরে। এদিকে বন্দি ট্রটম্যানকে আঞ্চলিক কমান্ডার কর্নেল জাইসনের কাছে হাজির করা হয়। কর্নেল জাইসন তাকে জেরা শুরু করে এবং নির্যাতন করে। কর্নেল জাইসন তার গুপ্তচরের কাছ থেকে খবর পায় ট্রটম্যানকে উদ্ধারের জন্য জন র‌্যাম্বো নামে একজন লোক আফগানিস্তানের উপজাতিয় অঞ্চলে আসছে। র‌্যাম্বো গনিকে নিয়ে উপজাতিয় নেতাদের সাথে আলোচনায় বসে কীভাবে সোভিয়েত ক্যাম্প আক্রমণ করা যায়। র‌্যাম্বো সাথে সাথে আক্রমণ করতে চাইলে মাসোউদ নামে একজন নেতা তাকে ব্যাখ্যা করে কেন তারা র‌্যাম্বোর সাথে আক্রমণে যেতে পারবেনা। এদিকে উপজাতিয়দের সাথে যখন র‌্যাম্বো আফগানিস্তানের জাতীয় খেলা খেলতে ব্যাস্ত এমন সময় সোভিয়েত বিমান বাহিনী ওই এলাকা আক্রমণ করে। অনেকে নিহত ও আহত হয়। র‌্যাম্বো একটি সামরিক হেলিকাপ্টার ধংস্ব করে।
সোভিয়েত আক্রমণের পর উপজাতিরা এলাকা ছেড়ে সীমান্তের দিকে চলে যায়। র‌্যাম্বো ও গনি মিলে সোভিয়েত দুর্গ থেকে ট্রটম্যানকে উদ্ধার করার জন্য যায়। দুর্গের কাটাতারের বেড়া অতিক্রম করার সময় তারা দেখতে পায় ১০ বছরের একটি উপজাতি ছেলেও তাদের পিছু নিয়ে এসেছে যার সাথে তাদের উপজাতি এলাকায় দেখা হয়েছিল। দুর্গে ঢুকে তারা বিভিন্ন জায়গায় গ্রেনেড রেখে দেয় একপর্যায়ে র‌্যাম্বো ও বাচ্চাটি আহত হয়। তারপর বাচ্চাটিকে গনির সাথে দিয়ে তাদের চলে যেতে বলে। র‌্যাম্বো পুনরায় দুর্গে প্রবেশ করে ট্রটম্যানসহ অন্য আফগানিস্তানের বন্দিরে উদ্ধার করে। র‌্যাম্বো ও ট্রটম্যান একটি খোলা মাঠ দিয়ে হাটছিল এমন সময় সোভিয়েত বাহিনী তাদের ঘিরে ফেলে ও তাদের আত্মসর্ম্পন করতে বলে কিন্তু র‌্যাম্বো ও ট্রটম্যান আত্মসর্ম্পন না করে গুলি ছুড়তে থাকে। গুলাগুলির একপর্যায়ে সেখানে উপজাতিয় যোদ্ধারা উপস্থিত হয় এবং সোভিয়েত কমান্ডার কর্নেল জাইসন মারা যায়। কর্নেল ট্রটম্যান ও জন র‌্যাম্বো গাড়ি করে চলে যায়।
র‍্যাম্বো ৪ (২০০৮)
বার্মিজ সেনাবাহিনীর সৈন্যরা কিছু বন্দিকে ল্যান্ড মাইন যুক্ত একটি মাঠের মধ্য দিয়ে দৌড়াতে বাধ্য করে। টেলিভিশনে দেখানো হয় সবচেয়ে দীর্ঘ সিভিলিয়ান যুদ্ধ চলছে বার্মায়। সেখানে সরকারী সৈন্য দ্বারা যুদ্ধাপরাধ সংগঠিত হচ্ছে। জন র‌্যাম্বো বার্মা সীমান্তের একটি গ্রামে অজগর ধরার কাজ করে ও ভাড়ায় নৌকা চালায়। একদিন তার কাছে আমেরিকা থেকে গির্জার কিছু লোক আসে এবং তাদের নদী পার করে বার্মার যুদ্ধপিড়ীত এলাকায় নিয়ে যেতে বলে। তারা জানায় তারা তথ্য সংগ্রহ করতে ও চিকিৎসা সাহায্য নিয়ে এসেছে। প্রথমে র‌্যাম্বো তাদের নিয়ে যেতে রাজি না হলেও পরে রাজি হয়ে যায় এবং তাদের নদী পার করে বার্মার একটি গ্রামে রেখে আসে। পথিমধ্যে বার্মিজ জলদস্যুরা তাদের নৌকা আক্রমণ করলে র‌্যাম্বো জলদস্যুদের হত্যা করে ও ফেরার সময় জলদস্যুদের নৌকা পুড়িয়ে ফেলে।
র‌্যাম্বো ও কমান্ডো বাহিনীর সকলে মিলে সৈন্যদের আস্তানা থেকে প্রতিনিধি দলের লোকদেরকে উদ্ধারের পরিকল্পনা করে। রাতে একটি আর্মি ট্রাক নিয়ে সৈনিকের ছদ্মবেশে তারা ক্যাম্পের ভেতর প্রবেশ করে। সেখানে জেনারেলের পুত্রকে হত্যা করে ও প্রতিনিধি দলের সদস্যদেরকে নিয়ে পালিয়ে যায়। সরকারী সৈন্যরা তাদের পিছু নেয়। একপর্যাকে কমান্ডো ও প্রতিনিধি দলের কিছু সদস্যকে সৈন্যরা পুনরায় ধরে ফেলে। তাদেরকে গুলি করে মারার পূর্ব মূহুর্তে র‌্যাম্বো মেশিনগান নিয়ে সৈন্যদের উপর গুলিবর্ষন শুরু করে। কিছুক্ষন পর বিদ্রোহীরাও সরকারি সৈন্যদের উপর আক্রমণ করে। যুদ্ধ শেষে র‌্যাম্বোকে রাস্তা ধরে হেটে যেতে দেখা যায়।
অ্যানিমেটেড সিরিজ
র‍্যাম্বো: দা ফোর্স অফ ফ্রিডম নামে ১৯৮৬ সালে প্রচারিত হয়েছিল র‍্যাম্বোর একটি অ্যানিমেটেড সিরিজ। যেখানে জন র‍্যাম্বোকে S.A.V.A.G.E নামে একটি মন্দ সংস্থার বিরুদ্ধে নেতৃত্ত দিতে দেখা যায়।সিরিজটির ৮৬ টি পর্ব প্রচার হয়েছিল।
কমিক বই
ব্ল্যাকথোর্ণ পাবলিশিং নামে একটি পাবলিশার কম্পানি র‍্যাম্বো এবং র‍্যাম্বো ৩ নামে কমিক বই প্রকাশ করে। ব্ল্যাকথোর্ণ র‍্যাম্বো ৩ থ্রিডি আকারেও প্রকাশ করেছিল।
বহিঃসংযোগ
Rambo Rambo Rambo רמבו (סדרת סרטים) John James Rambo John Rambo Rambo แรมโบ้
রুয়ানযোরি পর্বতমালা
রুয়ানযোরি পর্বতমালা (মাউন্টেইন্স অব দ্যা মুন নামেও পরিচিত) পূর্ব আফ্রিকার বিষুবীয় অঞ্চলে উগান্ডা এবং কঙ্গোর সীমানায় অবস্থিত একটি বৃহৎ পর্বতমালা। এই পর্বতমালায় প্রচুর হিমবাহ জমা হয় এবং তা নীলনদের পানির গুরুত্বপূর্ণ উৎস। রুয়ানযোরি পর্বতমালার সর্বোচ্চ উচ্চতা ৫,১০৯ মিটার (১৬,৭৬২ ফিট)। সর্বোচ্চ শৃঙ্গগুলো প্রায় সবসময়ই তুষারাবৃত থাকে। রুয়ানযোরি পর্বত জাতীয় উদ্যান এবং ভিরুঙা জাতীয় উদ্যান এই পর্বতমালার অংশ।
ভূতত্ত্ব
রুয়ানযোরি পর্বতমালা প্রায় ত্রিশ লক্ষ বছর পূর্বে প্লাইওসিন যুগের শেষার্ধে গঠিত হয়। স্ফটিক প্রকৃতির বৃহৎ প্রস্তরখন্ডের উর্ধ্বমুখী অবস্থানের পরিবর্তনের মাধ্যমে এই পর্বতমালার সৃষ্টি। এই পরিবর্তনের ফলে আফ্রিকার তিনটি বৃহৎ হ্রদ তৈরি হয়: আলবার্ট হ্রদ, এডওয়ার্ড হ্রদ এবং জর্জ হ্রদ।
এই পর্বতমালা প্রস্থে প্রায় ১২০ কিলোমিটার। রুয়ানযোরি পর্বতমালায় ছয়টি পর্বতপ্রাচীর রয়েছে যেগুলো সুগভীর গিরিসঙ্কট দ্বারা পৃথক: স্ট্যানলি পর্বত (৫,১০৯ মিটার), স্পিক পর্বত (৪,৮৯০ মিটার), বেকার পর্বত (৪,৮৪৩ মিটার), এমিন পর্বত (৪,৭৯৮ মিটার), গেছি পর্বত (৪,৭১৫ মিটার) এবং লুইগি দি সাভোয়া পর্বত (৪,৬২৭ মিটার)। স্ট্যানলি পর্বতের বেশ কয়েকটি উপশৃঙ্গ রয়েছে, যার মধ্যে মার্গারিটা শৃঙ্গ সবচেয়ে উঁচু।
উদ্ভি্দরাজি
রুয়ানযোরি পর্বতমালায় বৈচিত্র্যপূর্ণ উদ্ভিদ জন্মে। এখানে ক্রান্তীয় ঘনবর্ষণ বনাঞ্চল, আলপাইন তৃণভূমি এমনকি তুষারাবৃত অঞ্চলের উপযোগী উদ্ভিদরাজির দেখা মেলে। এই অঞ্চলে মন কিছু প্রজাতির উদ্ভিদ জন্মে যা পৃথিবীর অন্যত্র সচরাচর পাওয়া যায়না। যেমন- জায়ান্ট গ্রাউন্ডসেল, জায়ান্ট লোবেলিয়া। এই পর্বতমালার অধিকাংই এখন বিশ্ব ঐতিহ্যবাহী স্থানের অন্তর্গত। অঞ্চলটির একটি বড় অংশ রুয়ানযোরি পর্বত জাতীয় উদ্যান এবং ভিরুঙা জাতীয় উদ্যানের অধীনে তত্ত্বাবধায়ন করা হয়। রুয়ানযোরি পর্বত জাতীয় উদ্যানটি উগান্ডার দক্ষিণ-পশ্চিমে এবং ভিরুঙা জাতীয় উদ্যান কঙ্গোর পূর্বে অবস্থিত।
রুয়ানযোরি অঞ্চলে পানির অভাব নেই। তবে আফ্রোআলপাইন বর্গের কিছু উদ্ভিদ প্রজাতি এখানে জন্মে যেগুলো সাধারণত মরু অঞ্চলে দেখা যায়। এর কারণ মূলত প্রজাতিগুলোর পানি ব্যবহারের ধ্রণ ও অভ্যাস। পানির প্রাচুর্য্য থাকা সত্ত্বেও অনেক সময় ঐ প্রজাতিগুলো প্রয়োজনমত পানি গ্রহণ করতে পারেনা। রাত্রিকালীন তুষারপাত এসব উদ্ভিদের অভ্যন্তরে প্রাণরস পরিবহন এবং শিকড়ের মাধ্যমে পানিগ্রহণ প্রক্রিয়ায় বাধা দেয়। দিনের বেলায় বায়ুর তাপমাত্রা এবং বিকিরণ মাত্রা বাড়তে থাকে। ফলে উদ্ভিদের বাহিরের অংশের পানির চাহিদা বেড়ে যায়। উদ্ভিদের পত্রের স্বেদন চাহিদাও গুরুত্বপূর্ণ। এই স্বেদন পক্রিয়া এবং পানি গ্রহণ প্রক্রিয়ার মধ্যে উপযুক্ত ভারসাম্য থাকা বাঞ্ছনীয়। ঠান্ডায় হিমায়িত হওয়া প্রতিহত করতে আফ্রোআলপাইন উদ্ভিদগুলো একধরনের নিজস্ব অন্তরণ পদ্ধতির আশ্রয় নেয়। ফলে এদেরকে এমন স্থানে পাওয়া যায়। এই অভিযোজন ধারা উচ্চতা বাড়ার সাথে সাথে বেশি পরিলক্ষিত হয়।
রুয়ানযোরি পর্বতমালায় মূলত পাঁচ ধরনের উদ্ভিদরাজি পাওয়া যায়: তৃণভূমি (১০০০–২০০০ মিটার), পার্বত্য বনাঞ্চল ( ২০০০–৩০০০ মিটার), বাঁশবন (২৫০০–৩৫০০ মিটার), গুল্ম অঞ্চল (৩০০০–৪০০০ মিতার) এবং জলাভূমি বা বিস্তীর্ণ প্রান্তর (৪০০০-৪৫০০ মিটার)। অধিক উচ্চতায় কিছু উদ্ভিদ প্রজাতি আকারে অনেক বড় হয়ে উঠে, যেমন – লোবেলিয়া এবং গ্রাউন্ডসেল। রুয়ানযোরি পর্বতমালার উদ্ভিদরাজি বিষুবীয় আলপাইন আফ্রিকা অঞ্চলের অনন্য বৈশিষ্ট্যের অধিকারী।
আবদুল হক (সচিব)
কর্মজীবন
আবদুল হক বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১৪ নভেম্বর ২০০২ সাল থেকে ২৫ জানুয়ারি ২০০৪ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।
অবনীন্দ্রনাথ ঠাকুর
জন্ম ও পরিবার
অবনীন্দ্রনাথ ঠাকুর ৭ আগস্ট, ১৮৭১ সালে জন্মগ্রহণ করেন৷ তিনি প্রিন্স দ্বারকানাথ ঠাকুরের প্রপৌত্র এবং মহর্ষি দেবেন্দ্রনাথ ঠাকুরের তৃতীয় ভ্রাতা গিরীন্দ্রনাথ ঠাকুরের পৌত্র ও গুণেন্দ্রনাথ ঠাকুরের কনিষ্ঠ পুত্র৷ দাদা গগনেন্দ্রনাথ ঠাকুর। বিশ্বকবি রবীন্দ্রনাথের ভ্রাতুষ্পুত্র হলেন অবনীন্দ্রনাথ৷
জীবনপঞ্জি
পিতামহ ও পিতা ছিলেন একাডেমিক নিয়মের প্রথম ও দ্বিতীয় প্রজন্মের শিল্পী৷ এ সুবাদে শৈশবেই চিত্রকলার আবহে বেড়ে ওঠেন তিনি৷ ১৮৮১ থেকে ১৮৮৯ পর্যন্ত সংস্কৃত কলেজে অধ্যয়ন করেন৷ ‘৮৯ সালেই সুহাসিনী দেবীর সাথে পরিণয়সূত্রে আবদ্ধ হন৷ ১৮৯০-এ গড়া রবীন্দ্রনাথের খামখেয়ালি সভার সভ্য হয়ে তিনি কবিতা পড়েছেন; নাটক করেছেন৷ ১৮৯৬ সালে কোলকাতা আর্ট স্কুলের সহকারী অধ্যক্ষ নিযুক্ত হন৷ ভারতীয়দের মধ্যে তিনিই প্রথম এই মর্যাদা লাভ করেন৷ ১৯১১ সালে রাজা পঞ্চম জর্জ ও রানি মেরি ভারত ভ্রমণে এলে আর্ট গ্যালারি পরিদর্শনের সময় তাঁদেরকে ওরিয়েন্টাল আর্ট সম্পর্কে বোঝাবার দায়িত্ব পান৷ ১৯১৩ সালে লন্ডনে অবনীন্দ্রনাথ ঠাকুরের চিত্রপ্রদর্শনী অনুষ্ঠিত হয়; এবং তিনি ইংরেজ সরকারের কাছ থেকে সি আই ই উপাধি লাভ করেন৷ কলকাতা বিশ্ববিদ্যালয় তাঁকে ডক্টর অফ লিটারেচার ডিগ্রি প্রদান করে ১৯২১ সালে৷ ১৯৪২ সালে শিল্পীপত্নীর মৃত্যু হয়৷ ১৯৪১ থেকে ১৯৪৫ পর্যন্ত শান্তিনিকেতনে বিশ্বভারতীর আচার্যরূপে দায়িত্ব পালন করেন৷
চিত্রসাধনা
অবনীন্দ্রনাথের চিত্রকলার পাঠ শুরু হয় তৎকালীন আর্ট স্কুলের শিক্ষক ইতালীয় শিল্পী গিলার্ডির কাছে৷ তার কাছে অবনীন্দ্রনাথ শেখেন ড্রয়িং, প্যাস্টেল ও জলরং ৷ পরবর্তীতে ইংরেজ শিল্পী সি এল পামারের কাছে লাইফ স্টাডি, তেলরং ইত্যাদি শিক্ষা অর্জন করেন৷ ভারতীয় রীতিতে তার আঁকা প্রথম চিত্রাবলি ‘কৃষ্ণলীলা-সংক্রান্ত’৷ এই রীতি অনুসারী চিত্রশিল্পের তিনি নব জন্মদাতা৷ ১৮৯৫ সালের দিকে অবনীন্দ্রনাথ প্রথম নিরীক্ষা শুরু করেন৷ ১৮৯৭ সালে আঁকলেন শুক্লাভিসার- রাধার ছবি মাঝে রেখে উৎকীর্ণ কবি গোবিন্দ দাসের পঙ্ক্তিমালা, যা ছিল পাশ্চাত্য নিয়মের সাথে ভারতীয় রীতির নবতর সংশ্লেষণ; যোজন-বিয়োজন৷ ১৯০০ সালে কলকাতা আর্ট স্কুলে কৃষ্ণলীলা সিরিজ প্রদর্শিত হয়েছিল৷ পরবর্তীকালে ই বি হ্যাভেলের উদ্যোগে লর্ড কার্জনের দিল্লি দরবারে আরো দুটি প্রদর্শনী এবং লন্ডনের ‘স্টুডিও’ পত্রিকায় চিত্রালোচনা প্রকাশিত হলে অবনীন্দ্রনাথের ছবি শিল্পরসিকদের মাঝে আগ্রহের জন্ম দেয়৷ তার শাজাহানের অন্তিমকাল মোঘল মিনিয়েচারের এক লোকায়ত নিরীক্ষা, যেখানে শাজাহানের অন্তিম সারবত্তা করুণ রসের৷ ক্রমান্বয়ে আকঁলেন বুদ্ধ ও সুজাতা (১৯০১), কালীদাসের ঋতুসঙ্ঘার বিষয়ক চিত্রকলা (১৯০১), ভারতমাতা(১৯০৫), কচদেবযানি (১৯০৬), শেষযাত্রা (১৯১৪)৷ জাপানি প্রভাবে অবনীন্দ্রনাথ অঙ্কন করেন তার অন্যতম শ্রেষ্ঠ ওমর খৈয়াম (১৯৩০) চিত্রাবলি৷ চিত্রসাধনের শেষ পর্যায়ে অবনীন্দ্রনাথের শিল্পচিন্তা নতুন মাত্রা লাভ করে৷ গড়ে তোলেন কুটুম কাটাম – আকারনিষ্ঠ এক বিমূর্ত রূপসৃষ্টি৷
সাহিত্যসাধনা
প্রকাশিত গ্রন্থসংখ্যা আনুমানিক ছাব্বিশ৷ গল্প কবিতা চিঠিপত্র শিল্প আলোচনা যাত্রাপালা পুথি স্মৃতিকথা সব মিলিয়ে প্রকাশিত রচনা সংখ্যা প্রায় তিনশ সত্তরটি৷ পিতৃব্য রবীন্দ্রনাথ ঠাকুরের অণুপ্রেরণায় লেখালেখির সূত্রপাত৷ কবিগুরু ‘বাল্য গ্রন্থাবলী’র কর্মসুচী শুরুর প্রাক্কালে বলেছিলেন, ‘বাল্য গ্রন্থাবলী’র প্রথম ও তৃতীয় বই অবনীন্দ্রনাথের শকুন্তলা ও ক্ষীরেরপুতুল৷ অবনীন্দ্রনাথের প্রথম প্রবন্ধ প্রকাশিত হয়েছিল ‘নবযুগ’ পত্রে ১৩১১ শ্রাবণে, ‘নবদূর্ব্বা’ নামে৷ রানী বাগেশ্বরী অধ্যাপক থাকার সময় ১৯২১-১৯২৯ সালের মধ্যে যে ঊনত্রিশটি বক্তৃতা দিয়েছিলেন সেগুলো কলকাতা বিশ্ববিদ্যালয় ১৯৪১ সালে ‘বাগেশ্বরীশিল্প প্রবন্ধাবলী’ নামে গ্রন্থাকারে প্রকাশিত হয়৷ বাংলা ভাষায় লিখিত ভারতীয় নন্দন তত্ত্বের একটি আকর গ্রন্থ হিসাবে যা বিবেচিত হয়৷ চিত্রকলায় ধারাবাহিকতায় লেখালেখির জগতেও আপন ঐতিহ্যের অনুরাগী ছিলেন অবনীন্দ্রনাথ৷ তিনি বেশ কিছু যাত্রাপালা ও পুথি রচনা করেন৷ যার মধ্যে ‘অরণ্যকান্ত পালা’ কঞ্জুশের পালা, কাক ও পানির পালা, ঋষিযাত্রা, মারুতির পুঁথি, চাইবুড়োর পুঁথি ইত্যাদি উল্লেখযোগ্য৷
মৃত্যু
অবনীন্দ্রনাথ ঠাকুর ১৯৫১ সালে ৫ই ডিসেম্বর কলকাতায় মৃত্যুবরণ করেন৷
ট্রাই.বি
ট্রাই.বি (TRI.BE; ; ), একটি দক্ষিণ কোরীয় মেয়েদের সঙ্গীত দল, যা ২০২১ সালে টিআর এন্টারটেইনমেন্ট ও ইউনিভার্সাল মিউজিক গ্রুপ দ্বারা গঠিত। দলটি সাতজন সদস্য নিয়ে গঠিত: সংসুন, কেলি, জিনহা, হিউনবিন, জিয়া, সোয়েন এবং মায়র। গ্রুপটি ১৭ ফেব্রুয়ারি, ২০২১-এ তাদের প্রথম একক অ্যালবাম ট্রাই.বি ডা লোকা প্রকাশের মাধ্যমে আত্মপ্রকাশ করেছিল।
বহুজন সমাজ পার্টি
বহুজন সমাজ পার্টি (হিন্দি:बहुजन समाज पार्टी ) ভারতের একটি জাতীয়তাবাদী রাজনৈতিক দল।
লারিসা গ্রিবালেভা
লারিসা ভ্লাদিমিরোভনা গ্রিবালেভা (Грыбалëва Лары́са Уладзíміраўна, Лариса Владимировна Грибалёва, জন্ম ২০ অক্টোবর ১৯৭৩) একজন বেলারুশীয় সঙ্গীতশিল্পী, টিভি উপস্থাপক এবং অভিনেত্রী।
জীবনের প্রথমার্ধ
গ্রিবালেভা ২০ অক্টোবর ১৯৭৩ সালে পোলোটস্ক শহরে একজন সৈনিক এবং ভ্যালেন্টিনা সেমিওনোভনা গ্রিবালেভা, একজন প্রধান হিসাবরক্ষকের কাছে জন্মগ্রহণ করেন। পরিবারটি আফ্রিকা এবং সুদূর প্রাচ্যে (ব্লাগোভেশচেনস্ক) বেশ কয়েক বছর ধরে বাস করেছিল। ১৯৯২ সালে, গ্রিবালেভা এবং তার বাবা-মা বেলারুশে ফিরে আসেন। তিনি ভিটেবস্ক স্টেট ইউনিভার্সিটি থেকে প্রাথমিক বিদ্যালয়ের শিক্ষকদের ডিগ্রি নিয়ে স্নাতক হন। অধ্যয়নের সময়, তিনি ব্লাগোভেশচেনস্ক এবং ভিটেবস্কে দুটি আবৃত্তি করেছিলেন।
ব্যক্তিগত জীবন
গ্রিবালেভা একজন ব্যবসায়ী আলেকজান্ডার স্ট্যাভারকে বিয়ে করেছেন। তাদের তিনটি সন্তান রয়েছে আলিসা (জন্ম ২০০৩), আর্সেনি (জন্ম ২০০৫) এবং আলেনা (জন্ম ২৯ ফেব্রুয়ারি ২০১৬)।
পিটার আর্থার ডায়মন্ড
পিটার আর্থার ডায়মন্ড একজন মার্কিন অর্থনীতিবিদ। তিনি ২০১০ সালে অর্থনীতিতে নোবেল পুরস্কার লাভ করেন।
নকরি.কম
নকরি.কম হল একটি ভারতীয় কর্মসংস্থান ওয়েবসাইট যা ভারত এবং মধ্যপ্রাচ্যে কাজ করে। এটি ১৯৯৭ সালের মার্চ মাসে ভারতীয় ব্যবসায়ী সঞ্জীব বিখচান্দানি দ্বারা প্রতিষ্ঠিত হয়েছিল। নকরি.কম ভারতের বৃহত্তম কর্মসংস্থান ওয়েবসাইট।
ইতিহাস ও মাইলফলক
নকরি.কম ২৭ মার্চ ১৯৯৭ সালে চালু হয়েছিল। কোম্পানিটি একটি ফ্লোরলেস এমপ্লয়মেন্ট এক্সচেঞ্জ হিসাবে শুরু হয়েছিল। এটি জীবনবৃত্তান্ত, চাকরি এবং নিয়োগ পরামর্শদাতাদের একটি ডাটাবেস ছিল। চাকরিপ্রার্থীদের এবং নিয়োগের ব্যবস্থাপকদের সাথে দেখা করার একটি প্ল্যাটফর্ম হিসাবে কল্পনা করা হয়েছিল। প্রথমে পরিষেবাগুলি বিনামূল্যে থাকলেও ১৯৯৭ সালের অক্টোবরে বাণিজ্যিক হয়ে ওঠে।
দিবাকর ব্যানার্জী
দিবাকর ব্যানার্জি (জন্ম: ১৯৬৯) ভারতের একজন চলচ্চিত্র পরিচালক, প্রযোজক, চিত্রনাট্যকার, বিজ্ঞাপন নির্মাতা যিনি মূলত হিন্দি ভাষায় কাজ করেন। তার কর্মজীবন শুরু হয়েছিলো একজন বিজ্ঞাপন নির্মাতা হিসেবে। তার নিজের একটা প্রযোজনা প্রতিষ্ঠান আছে যেটা 'দিবাকর ব্যানার্জি প্রোডাকশন্স' নামে পরিচিত।
চলচ্চিত্র পরিচালক হিসেবে দিবাকর খোঁসলা কা ঘোসলা (২০০৬), ''ওয়ে লাকি! লাকি ওয়ে! (২০০৮) পরিচালনা করে জাতীয় চলচ্চিত্র পুরস্কার জিতেছিলেন। এরপর তিনি লাভ সেক্স অউর ধোঁকা (২০১০) নামের চলচ্চিত্র পরিচালনা করেন যেটির মূল উপজীব্য বিষয় ছিলো যৌনতা। এরপর তিনি সাংহাই (২০১২) এবং বোম্বে টকিজ (২০১৩) নামের চলচ্চিত্র পরিচালনা করেন, বোম্বে টকিজ ছিলো ভারতীয় চলচ্চিত্রের পঞ্চাশ বছর পূর্তি উপলক্ষ্যে নির্মিত একটি শ্রদ্ধা নিবেদিত চলচ্চিত্র যেখানে একাধিক কাহিনী সন্নিবেশিত ছিলো এবং একাধিক পরিচালক ছিলেন যার মধ্যে দিবাকর একজন। দিবাকর ব্যোমকেশ বক্সীর চরিত্র নিয়ে ডিটেকটিভ ব্যোমকেশ বক্সী!'' (২০১৫) চলচ্চিত্র পরিচালনা করেছিলেন।
ব্যক্তিগত জীবন
দিবাকর দিল্লীতে জন্মগ্রহণ করেছিলেন এবং বড়ো হয়েছিলেন করোল বাগের কাছে যেটি পশ্চিম দিল্লি জেলাতে ছিলো এবং সেই এলাকাটির নাম ছিলো নিউ রোহতাক রোড, তিনি বল ভারতী পাবলিক বিদ্যালয় (দিল্লি) তে অধ্যায়ন করেছিলেন। এরপর তিনি আহমেদাবাদের ন্যাশনাল ইন্সটিটিউট অব ডিজাইনে পড়েন, যদিও এখানে পড়াশোনা অর্ধ সমাপ্ত রেখেই তিনি দিল্লীতে একজন বিজ্ঞাপন নির্মাতা প্রতিষ্ঠানে চাকরি নেন।
তার স্ত্রীর নাম হচ্ছে রিচা পূরণেশ যিনি একজন সফল শিক্ষাবিদ, তাদের দুই মেয়ে আছে, দিবাকর-রিচা দম্পতি একসময় দিল্লীতে থাকলেও ২০০৬ সালের চলচ্চিত্র খোঁসলা কা ঘোসলা যেটি দিবাকর পরিচালনা করেছিলেন সেটির সফলতার পর তারা মুম্বাইতে ফ্ল্যাট কিনে বসবাস শুরু করেন এবং এখনো সেখানেই আছেন।
কর্মজীবন
দিল্লী শহরে বড়ো হওয়া দিবাকর দিল্লীর জীবন যাপন নিয়ে খোসলা কা ঘোসলা নামের একটি চলচ্চিত্র পরিচালনা করেন যেটি ছিলো তার পরিচালনা করা প্রথম চলচ্চিত্র এবং এই চলচ্চিত্র ২০০৬ সালে মুক্তি পায় যেখানে অনুপম খের এবং বোমান ইরানি অভিনয় করেন, চলচ্চিত্রটি জাতীয় চলচ্চিত্র পুরস্কার জেতে, দিবাকর চলচ্চিত্র নির্মাণ করার আগে বিজ্ঞাপন নির্মাণ করতেন এবং তিনি এমটিভি, চ্যানেল ভিতে একসময় চাকরি করতেন, তার একসময়কার সহকর্মী জয়দ্বীপ সাহনি খোসলা কা ঘোসলা চলচ্চিত্রটিতে কাহিনী লেখক হিসেবে কাজ করেছিলেন।
দিবাকরের এরপরের চলচ্চিত্র ছিলো 'ওয়ে লাকি! লাকি ওয়ে!' (২০০৮), এটি দিবাকর নিজে পরিচালনা করা সহ কাহিনী কিছুটা লিখেছিলেন, এটাও দিবাকরের দিল্লী শহরের জীবন যাপন নিয়ে ছিলো, এখানে অভয় দেওল, নীতু চন্দ্র এবং পরেশ রাওয়াল অভিনয় করেন, চলচ্চিত্রটির প্রযোজক ছিলেন রনি স্ক্রুওয়ালা যিনি 'খোসলা কা ঘোসলা'ও প্রযোজনা করেছিলেন। চলচ্চিত্রটি পরিছন্ন বিনোদন প্রদানকারী সেরা জনপ্রিয় চলচ্চিত্রের জন্য জাতীয় চলচ্চিত্র পুরস্কার জিতেছিলো।
২০১০ সালে দিবাকরের 'লাভ সেক্স অউর ধোঁকা' নামের চলচ্চিত্র মুক্তি পায়। ভারতের চলচ্চিত্র জগতে এই প্রথম 'ফাউন্ড ফুটেজ' শৈলী দিয়ে শুটিং করা চলচ্চিত্র ছিলো এটি যেটি মূলধারার চলচ্চিত্র জগতে বেশ সাড়া ফেলেছিলো।
২০১২ সালে মুক্তি পায় দিবাকরের পরের চলচ্চিত্র 'সাংহাই' যেটিতে অভয় দেওল, ইমরান হাশমী এবং কাল্কি কেকল্যাঁ অভিনয় করেন, এটি ১৯৬৭ সালের একটি গ্রীক উপন্যাসের উপর আধারিত ছিলো।
২০১৩ সালে একাধিক কাহিনী নিয়ে নির্মিত বোম্বে টকিজ চলচ্চিত্রে দিবাকরের কাহিনী অনুপ্রাণিত হয়েছিলো সত্যজিৎ রায়ের ছোটো গল্প 'পটল বাবু'-এর উপর ভিত্তি করে যেখানে নওয়াজুদ্দীন সিদ্দিকী অভিনয় করেছিলেন। বোম্বে টকিজ বক্স অফিসে ব্যর্থ হয় এবং এখানে অনুরাগ কাশ্যপ, জয়া আখতার এবং করণ জোহর তাদের আলাদা আলাদা কাহিনী নিয়ে চলচ্চিত্র পরিচালনা করেছিলেন, দিবাকরের অংশটি কিছুটা প্রশংসিত হয়েছিলো। চলচ্চিত্রটি ছিলো ভারতীয় চলচ্চিত্রের একশো বছর পূর্তি উপলক্ষ্যে একটি শ্রদ্ধা।
এরপর দিবাকর শরদিন্দু বন্দ্যোপাধ্যায়র অমর সৃষ্টি ব্যোমকেশ বক্সীকে নিয়ে চলচ্চিত্র 'ডিটেকটিভ ব্যোমকেশ বক্সী!' (২০১৫) তৈরি করেন, ১৯৪০-এর দশকের কলকাতার পটভূমিতে নির্মিত এই চলচ্চিত্রে নাম ভূমিকায় অভিনয় করেছিলেন প্রয়াত অভিনেতা সুশান্ত সিং রাজপুত।
২০১৮ সালে লাস্ট স্টোরিস নামের একটি নেটফ্লিক্স মূলধারার চলচ্চিত্র বানান দিবাকর যেটিতে আবার অনুরাগ কাশ্যপ, জয়া আখতার এবং করণ জোহর কাহিনী আলাদা আলাদা করে পরিচালনা করেছিলেন, দিবাকরের কাহিনীতে ছিলেন মনীষা কৈরালা এবং সঞ্জয় কাপুর। চলচ্চিত্রটি ছিলো নারীদের যৌন লালসা নিয়ে।
অ্যান্ড্রেয়া লিডস
অ্যান্ড্রেয়া লিডস (জন্ম আঁতোয়ানেত লিস, ১৮ আগস্ট ১৯১৪ - ২১ মে ১৯৮৪) ছিলেন একজন মার্কিন অভিনেত্রী। তিনি ১৯৩০-এর দশকের শেষভাগে পার্শ্ব চরিত্রে অভিনয় করে জনপ্রিয়তা অর্জন করেন। তিনি স্টেজ ডোর (১৯৩৭) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য চলচ্চিত্র হল ইয়ুথ টেকস আ ফ্লিং (১৯৩৮), দে শ্যাল হ্যাভ মিউজিক (১৯৩৯), দ্য রিয়্যাল গ্লোরি, ও সোয়ানি রিভার (১৯৩৯)। তিনি প্রধান চরিত্রে কাজের দিকে নজর দিচ্ছিলেন, কিন্তু এই সময়ে ১৯৩৯ সালে বিয়ে করে অভিনয় থেকে অবসরে চলে যান।